《倪峰避难》
宋代·陈著

衰年踏险行，五贼太无情。
落叶滑霜路，空山生夜声。
相携德耀隐，几丧卜商明。
归计未为是，时时心自惊。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。